L 276/16
9.
HR
Službeni list Europske unije
26.10.2022.
Prava promatrača obuhvaćaju:
(a) potpuni pristup svim prostorima i opremi na plovilu koje promatrač smatra potrebnima za obavljanje svojih dužnosti te korištenje tim prostorima i opremom, uključujući potpuni pristup zapovjednom mostu, ribi koja se nalazi na plovilu i prostorima u kojima se ona drži, prerađuje, važe ili skladišti; (b) potpuni pristup evidencijama plovila, uključujući brodski dnevnik i dokumentaciju, u svrhu pregleda i preslikavanja evidencije, primjeren pristup navigacijskoj opremi, pomorskim kartama i radiju te ostalim informacijama o ribolovu; (c) na zahtjev, pristup komunikacijskoj opremi i korištenje njome te pristup članovima posade i korištenje njihovim uslugama, za potrebe unosa, slanja i primanja podataka ili informacija povezanih s poslom; (d) pristup svoj dodatnoj opremi koja postoji na plovilu kako bi se olakšao rad promatrača dok je na plovilu, kao što su dalekozori visokih performansi, elektronička sredstva za komunikaciju itd.; (e) pristup radnoj palubi tijekom izvlačenja mreže ili parangala te primjercima (živima ili mrtvima) radi prikupljanja i uzimanja uzoraka; (f) obavješćivanje barem 15 minuta prije početka postupka izvlačenja ili postavljanja mreža, osim ako promatrač izričito zatraži da ga se o tome ne obavješćuje; (g) pristup hrani, smještaju, zdravstvenoj skrbi i sanitarnom čvoru primjerenog standarda koji odgovara onomu što je na plovilu obično dostupno časniku; (h) odgovarajući prostor na zapovjednom mostu ili drugi namjenski prostor za obavljanje uredskog posla te primjeren prostor na palubi za obavljanje promatračkih dužnosti; i.
10.
slobodu u obavljanju dužnosti promatrača, bez napadanja, sprečavanja u obavljanju dužnosti, pružanja otpora, odugovlačenja, zastrašivanja ili ometanja u obavljanju njihovih dužnosti.
Promatrači imaju sljedeće obveze:
(a) moraju biti sposobni obavljati dužnosti utvrđene u ovoj Uredbi i primjenjivim mjerama očuvanja i upravljanja; (b) moraju prihvatiti i poštovati dogovorena pravila i postupke o povjerljivosti u pogledu ribolovnih operacija plovila i vlasnikâ plovila; (c) u svakom trenutku dok su na dužnosti u okviru RPP-a moraju zadržati neovisnost i biti nepristrani; (d) moraju poštovati protokole RPP-a za promatrače iz RPP-a na plovilu; (e) moraju poštovati zakone i druge propise ugovorne stranke i neugovorne stranke koja surađuje, kako su definirane u Konvenciji, koje imaju nadležnost nad plovilom; (f)
moraju poštovati hijerarhiju i opća pravila ponašanja koja se primjenjuju na sve članove posade na plovilu;
(g) moraju izvršavati svoje dužnosti tako da neopravdano ne ometaju zakonite operacije plovila, pri čemu vode računa o operativnim zahtjevima plovila te u tu svrhu redovito komuniciraju sa zapovjednikom plovila; (h) moraju biti upoznati s postupcima u slučaju krizne situacije na plovilu, među ostalim s lokacijama splavi za spašavanje, aparata za gašenje požara i pribora za prvu pomoć; i.
moraju redovito komunicirati sa zapovjednikom plovila o relevantnim pitanjima promatranja i dužnostima promatrača;
(j)
moraju se s poštovanjem odnositi prema etničkim tradicijama članova posade i običajima države zastave plovila;
(k) moraju se pridržavati primjenjivog kodeksa ponašanja za promatrače; (l)
moraju bez odgode sastavljati izvješća i podnositi ih Komisiji u skladu s postupcima koje je donio WCPFC;
(m) ne smiju neopravdano ometati zakonite operacije plovila i u obavljanju svojih dužnosti moraju voditi računa o operativnim zahtjevima plovila te, u mjeri u kojoj je to izvedivo, moraju što manje remetiti rad plovila koja obavljaju ribolov na području Konvencije.
Članak 29.
Prava i obveze subjekata koji upravljaju plovilom i zapovjednika plovila te posade plovila 1.
Prava subjekata koji upravljaju plovilom i zapovjednika plovila obuhvaćaju:
(a) razuman rok za prethodnu obavijest o raspoređivanju promatrača iz RPP-a;